CELEX: 32016D1897
Language: el
Date: 2016-10-27 00:00:00
Title: Εκτελεστική απόφαση (ΚΕΠΠΑ) 2016/1897 του Συμβουλίου, της 27ης Οκτωβρίου 2016, για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας

28.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 293/36
            
         ΕΚΤΕΛΕΣΤΙΚΉ ΑΠΌΦΑΣΗ (ΚΕΠΠΑ) 2016/1897 ΤΟΥ ΣΥΜΒΟΥΛΊΟΥ
   της 27ης Οκτωβρίου 2016
   για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 2,
   Έχοντας υπόψη την απόφαση 2013/255/ΚΕΠΠΑ του Συμβουλίου, της 31ης Μαΐου 2013, σχετικά με περιοριστικά μέτρα κατά της Συρίας (1), ιδίως δε το άρθρο 30 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 31 Μαΐου 2013 το Συμβούλιο εξέδωσε την απόφαση 2013/255/ΚΕΠΠΑ.
            
         
               (2)
            
            
               Λόγω της σοβαρότητας της κατάστασης στη Συρία, θα πρέπει να προστεθούν δέκα πρόσωπα στον κατάλογο των υποκειμένων σε περιοριστικά μέτρα φυσικών και νομικών προσώπων, οντοτήτων και φορέων ο οποίος περιλαμβάνεται στο παράρτημα I της απόφασης 2013/255/ΚΕΠΠΑ.
            
         
               (3)
            
            
               Η απόφαση 2013/255/ΚΕΠΠΑ θα πρέπει, κατά συνέπεια, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα I της απόφασης 2013/255/ΚΕΠΠΑ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 27 Οκτωβρίου 2016.
      
         
            Για το Συμβούλιο
         
         
            Ο Πρόεδρος
         
         M. LAJČÁK
      
   
   
      (1)  ΕΕ L 147 της 1.6.2013, σ. 14.
   
      ΠΑΡΑΡΤΗΜΑ
      Τα ακόλουθα πρόσωπα προστίθενται στον κατάλογο φυσικών και νομικών προσώπων, οντοτήτων ή οργανισμών που περιλαμβάνεται στο παράρτημα I της απόφασης 2013/255/ΚΕΠΠΑ:
      
         Κατάλογος φυσικών και νομικών προσώπων, οντοτήτων ή οργανισμών που αναφέρονται στα άρθρα 27 και 28
      
      A.   Πρόσωπα
      
      
         
                      
                  
                  
                     Όνομα
                  
                  
                     Αναγνωριστικά στοιχεία
                  
                  
                     Λόγοι
                  
                  
                     Ημερομηνία καταχώρισης
                  
               
                     «207.
                  
                  
                     Adib Salameh
                     (άλλως Adib Salamah· Adib Salama· Adib Salame· Mohammed Adib Salameh· Adib Nimr Salameh)
                     ()
                  
                  
                     Αξίωμα: Υποπτέραρχος, αναπληρωτής διευθυντής της Διεύθυνσης Πληροφοριών της Αεροπορίας στη Δαμασκό
                  
                  
                     Μέλος των συριακών υπηρεσιών ασφαλείας και πληροφοριών που βρίσκεται στη θέση αυτή μετά τον Μάιο του 2011· Αναπληρωτής διευθυντής της Διεύθυνσης Πληροφοριών της Αεροπορίας στη Δαμασκό· πρώην προϊστάμενος της Υπηρεσίας Πληροφοριών της Αεροπορίας στο Χαλέπι.
                     Μέλος των συριακών ενόπλων δυνάμεων με βαθμό συνταγματάρχη και αντίστοιχο ή ανώτερο βαθμό, βρίσκεται δε στη θέση αυτή μετά τον Μάιο του 2011· κατέχει τον βαθμό του υποπτέραρχου.
                     Υπεύθυνος για ενέργειες βίαιης καταστολής σε βάρος του άμαχου πληθυσμού της Συρίας: ευθύνεται για τον σχεδιασμό στρατιωτικών επιθέσεων στο Χαλέπι, στις οποίες έχει επίσης συμμετάσχει, καθώς και για τη σύλληψη και την κράτηση αμάχων.
                  
                  
                     28.10.2016
                  
               
                     208.
                  
                  
                     Adnan Aboud Hilweh
                     (άλλως Adnan Aboud Helweh· Adnan Aboud)
                     ()
                  
                  
                     Αξίωμα: Ταξίαρχος
                  
                  
                     Κατέχει τον βαθμό του ταξίαρχου και υπηρετεί ως διοικητής της 155ης και 157ης Ταξιαρχίας του Συριακού Στρατού, βρίσκεται δε στη θέση αυτή μετά τον Μάιο του 2011.
                     Ως ταξίαρχος-διοικητής της 155ης και 157ης Ταξιαρχίας είναι υπεύθυνος για ενέργειες βίαιης καταστολής σε βάρος του άμαχου πληθυσμού της Συρίας: μεταξύ άλλων, ευθύνεται για την ανάπτυξη και τη χρήση πυραυλικών και χημικών όπλων σε περιοχές αμάχων το 2013 και εμπλέκεται στις μαζικές κρατήσεις συλληφθέντων.
                  
                  
                     28.10.2016
                  
               
                     209.
                  
                  
                     Jawdat Salbi Mawas
                     (άλλως Jawdat Salibi Mawwas· Jawdat Salibi Mawwaz)
                     ()
                  
                  
                     Αξίωμα: Υποστράτηγος
                  
                  
                     Κατέχει τον βαθμό του υποστράτηγου και υπηρετεί ως ανώτατος αξιωματικός στη Διεύθυνση Πυροβολικού των Συριακών Ενόπλων Δυνάμεων, βρίσκεται δε στη θέση αυτή μετά τον Μάιο του 2011.
                     Ως ανώτατος αξιωματικός της Διεύθυνσης Πυροβολικού των Συριακών Ενόπλων Δυνάμεων, είναι υπεύθυνος για ενέργειες βίαιης καταστολής σε βάρος του άμαχου πληθυσμού, συμπεριλαμβανομένης της χρήσης πυραυλικών και χημικών όπλων από τις ταξιαρχίες που διοικεί σε πυκνοκατοικημένες περιοχές αμάχων στην Γκούτα το 2013.
                  
                  
                     28.10.2016
                  
               
                     210.
                  
                  
                     Tahir Hamid Khalil
                     (άλλως Tahir Hamid Khali· Khalil Tahir Hamid)
                     ()
                  
                  
                     Αξίωμα: Υποστράτηγος
                  
                  
                     Κατέχει τον βαθμό του υποστράτηγου και διατελεί προϊστάμενος της Διεύθυνσης Πυροβολικού των Συριακών Ενόπλων Δυνάμεων, βρίσκεται δε στη θέση αυτή μετά τον Μάιο του 2011. Ως ανώτατος αξιωματικός της Διεύθυνσης Πυροβολικού των Συριακών Ενόπλων Δυνάμεων, είναι υπεύθυνος για ενέργειες βίαιης καταστολής σε βάρος του άμαχου πληθυσμού, συμπεριλαμβανομένης της ανάπτυξης πυραυλικών και χημικών όπλων από τις ταξιαρχίες που διοικεί σε πυκνοκατοικημένες περιοχές αμάχων στην Γκούτα το 2013.
                  
                  
                     28.10.2016
                  
               
                     211.
                  
                  
                     Hilal Hilal
                     (άλλως Hilal al-Hilal)
                     ()
                  
                  
                     Ημερομηνία γεννήσεως: 1966
                  
                  
                     Μέλος της φίλα προσκείμενης στο καθεστώς παραστρατιωτικής ομάδας που είναι γνωστή ως “Kataeb al-Baath” (πολιτοφυλακή του κόμματος Μπάαθ). Στηρίζει το καθεστώς μέσω του ρόλου του στη στρατολόγηση μελών για την πολιτοφυλακή του κόμματος Μπάαθ και στην οργάνωσή της.
                  
                  
                     28.10.2016
                  
               
                     212.
                  
                  
                     Ammar Al-Sharif
                     (άλλως Amar Al-Sharif· Amar Al-Charif· Ammar Sharif· Ammar Charif· Ammar al Shareef· Ammar Sherif· Ammar Medhat Sherif)
                     ()
                  
                  
                      
                  
                  
                     Εξέχων επιχειρηματίας δραστηριοποιούμενος στη Συρία στους κλάδους των τραπεζών, των ασφαλίσεων και της φιλοξενίας. Εκ των ιδρυτών της Byblos Bank Syria, μεγαλομέτοχος της Unlimited Hospitality Ltd και μέλος του διοικητικού συμβουλίου της Solidarity Alliance Insurance Company και της Al-Aqueelah Takaful Insurance Company.
                  
                  
                     28.10.2016
                  
               
                     213.
                  
                  
                     Bishr al-Sabban
                     (άλλως Mohammed Bishr Al-Sabban· Bishr Mazin Al-Sabban)
                     ()
                  
                  
                      
                  
                  
                     Κυβερνήτης της Δαμασκού. Συνδέεται με τον Bashar Al-Assad, από τον οποίο και διορίστηκε. Υποστηρίζει το καθεστώς και είναι υπεύθυνος για ενέργειες βίαιης καταστολής σε βάρος του άμαχου πληθυσμού της Συρίας, μεταξύ άλλων εφαρμόζοντας πρακτικές που επιφέρουν διακρίσεις κατά των σουνιτικών κοινοτήτων της πρωτεύουσας.
                  
                  
                     28.10.2016
                  
               
                     214.
                  
                  
                     Ahmad Sheik Abdul-Qader
                     (άλλως Ahmad Sheikh Abdul Qadir· Ahmad al-Sheik Abdulquader)
                     ()
                  
                  
                      
                  
                  
                     Κυβερνήτης της Κουνέιτρας. Συνδέεται με τον Bashar Al-Assad, από τον οποίο και διορίστηκε. Έχει διατελέσει κυβερνήτης της Λατάκιας. Υποστηρίζει το καθεστώς και αποκομίζει οφέλη από αυτό, μεταξύ άλλων στηρίζοντας δημόσια τις Συριακές Ένοπλες Δυνάμεις και φιλοκαθεστωτικές παραστρατιωτικές ομάδες.
                  
                  
                     28.10.2016
                  
               
                     215.
                  
                  
                     Δρ Ghassan Omar Khalaf
                     ()
                  
                  
                      
                  
                  
                     Κυβερνήτης της Χάμας. Συνδέεται με τον Bashar Al-Assad, από τον οποίο και διορίστηκε. Υποστηρίζει επίσης το καθεστώς και αποκομίζει οφέλη από αυτό. Ο Ghassan Omar Khalaf συνδέεται στενά με μέλη φίλα προσκείμενης στο καθεστώς παραστρατιωτικής ομάδας στη Χάμα, η οποία είναι γνωστή ως Ταξιαρχία της Χάμας.
                  
                  
                     28.10.2016
                  
               
                     216.
                  
                  
                     Khayr al-Din al-Sayyed
                     (άλλως Khayr al-Din Abdul-Sattar al-Sayyed· Mohamed Khair al-Sayyed· Kheredden al-Sayyed· Khairuddin as-Sayyed· Khaireddin al-Sayyed· Kheir Eddin al-Sayyed· Kheir Eddib Asayed)
                     ()
                  
                  
                      
                  
                  
                     Κυβερνήτης του Ίντλιμπ. Συνδέεται με τον Bashar Al-Assad, από τον οποίο και διορίστηκε. Υποστηρίζει το καθεστώς και αποκομίζει οφέλη από αυτό, μεταξύ άλλων παρέχοντας στήριξη στις Συριακές Ένοπλες Δυνάμεις και σε φιλοκαθεστωτικές παραστρατιωτικές ομάδες. Συνδέεται με τον υπουργό Βακουφίων του καθεστώτος, δρα Mohammad Abdul-Sattar al-Sayyed, ο οποίος είναι αδελφός του.
                  
                  
                     28.10.2016»